नेपालमा उन्नत जातको बंगुरको विकास गरेर आर्थिक स्तर कमजोर भएकाहरूको जीवनयापन सहज होस् भनी सो नयाँ जातको बंगुर विकास गरिएको उनको बुझाइ छ । त्यसो त, उनको बुबा ललितपुरको दक्षिणी भेगबाट एसएलसी उत्तीर्ण गर्ने र अधिकृत हुने पहिलो व्यक्ति पनि मानिन्छन् । यही पहिलो बन्ने नशा उनमा पनि रह्यो ।डा. चालिसेका हजुरबुवाले राणाकालीन समयमै बर्दियामा जग्गा पाएका थिए । तर, त्यत्तिकै रहेको थियो, सो जग्गा । एकदिन हजुरबुवाले बर्दियाको जग्गाबारे चिन्ता जनाएपछि कृषिमा जागिरे उनका बुवा सरुवा मिलाएर बर्दिया गए । बुवासँगै पछि लागे, ०२० सालमा उनी पनि । नेपाली रुपैयाँको अनुहार नै देख्न नपाउने बर्दियामा उनले ५ कक्षासम्म त हिन्दी भाषामा परीक्षा दिए ।
